कहा- तुम रिश्वतखोर और डकैत हो, प्रदर्शन के दौरान रोकने पर हुआ विवाद
Odisha BJP MLA Jayanarayan Mishra Controversy; Follow BJP protest in Sambalpur Latest News Headlines On Dainik Bhaskar (दैनिक भास्कर)
ओडिशा के संबलपुर में राज्य की बदहाल कानून व्यवस्था के विरोध में कलेक्टर के कार्यालय के बाहर प्रदर्शन कर रहे राज्य के नेता विपक्ष जयनारायण मिश्रा ने महिला पुलिस इंस्पेक्टर को धक्का दे दिया। इस विवाद का वीडियो भी वायरल हो रहा है। घटना के बाद दोनों पक्षों की तरफ से शिकायत दर्ज कराई गई है।
इंस्पेक्टर ने कहा- जयनारायण ने मुझ पर रिश्वत का आरोप लगाया
इंस्पेक्टर प्रधान ने बताया- जब भाजपा कार्यकर्ता कलेक्टर के परिसर में घुसने की कोशिश कर रहे थे, तब मैंने कार्यकर्ताओं को रोकने की कोशिश की। इस दौरान जयनारायण मेरे सामने आए और पूछने लगे की मैं कौन हूं। जब मैंने अपनी पहचान बताई तो उन्होंने मुझ पर रिश्वत लेने का आरोप लगाया और मुझे डकैत कहा। मैंने जयनारायण से पूछा की वह मुझ पर ऐसे आरोप क्यों लगा रहे हैं तो उन्होंने मेरा चेहरा पकड़ कर धक्का दे दिया।
नेता विपक्ष बोले- महिला पुलिस ने मुझे धक्का दिया
भाजपा विधायक और विधानसभा में नेता विपक्ष जयनारायण मिश्रा ने अपने ऊपर लगे आरोप को खारिज कर दिया। उन्होंने कहा, जब महिला पुलिस भाजपा महिला कार्यकर्ताओं के साथ दुर्व्यवहार कर रही थी, तो मैं पुलिस के पास यह पूछने गया कि मामला क्या है। तभी उनमें से एक ने मेरे पैर पर मार दिया। जब मैंने बैरिकेड ही पार नहीं किए तो इंस्पेक्टर को धक्का कैसे दे सकता हूं। इंस्पेक्टर ने मुझसे कहा कि मैं पुलिस के खिलाफ नारेबाजी कर रहा था और उन्होंने मुझे धक्का दे दिया।
पुलिस बोली- मामले की रिपोर्ट आने के बाद कार्रवाई होगी
संबलपुर SP बी गंगाधर ने कहा कि उन्होंने घटना की फील्ड रिपोर्ट मांगी है और मामले की जांच की जाएगी। हालांकि, ओडिशा पुलिस सर्विस एसोसिएशन ने मिश्रा के खिलाफ कार्रवाई की मांग करते हुए DIG से बात की है।
BJP प्रवक्ता बोलीं- पुलिस अधिकारी हमें परेशान कर रहे हैं
भाजपा प्रवक्ता ललितेंदु विद्याधर ने कहा कि झारसुगुडा जिले में एक पुलिसकर्मी ने मंत्री की कथित तौर पर हत्या कर दी। अब एक महिला पुलिस अधिकारी विपक्ष के नेता को परेशान कर रही है। ओडिशा में कानून का कोई शासन नहीं है। हम इस पर मुख्यमंत्री की कार्रवाई का इंतजार कर रहे हैं। उन्होंने कहा कि सत्तारूढ़ पार्टी मिश्रा से डरती है, क्योंकि वह 21 फरवरी से शुरू हो रहे विधानसभा सत्र में कानून व्यवस्था का मुद्दा उठा रहे हैं।
BJD प्रवक्ता ने कहा- जयनारायण पर पहले से 14 मामले दर्ज
राज्य की सत्ताधारी पार्टी बीजू जनता दल (BJD) प्रवक्ता श्रीमयी मिश्रा ने कहा कि जयनारायण मिश्रा आदतन अपराधी है। उनके खिलाफ हत्या सहित 14 मामले दर्ज हैं, जिसके कारण वह जेल भी जा चुके हैं। वह लोगों को धमकाने और मारपीट करने के लिए जाने जाते हैं।
ये खबरें भी पढ़ सकते हैं...
BJP नेता ने मेकअप आर्टिस्ट को मारा थप्पड़, कार हटाने की बात पर हुआ था विवाद
मैंने उनसे कहा, अंकल गाड़ी थोड़ा साइड कर लीजिए। वे मुझसे बदतमीजी करते रहे। मुझे सरेराह थप्पड़ मार दिया।... यह आरोप जबलपुर की एक मेकअप आर्टिस्ट ने भाजपा प्रदेश कार्यकारिणी के सदस्य पंडित राममूर्ति मिश्रा पर लगाए हैं। मेकअप आर्टिस्ट ख्याति चौहान ने भाजपा नेता के खिलाफ पुलिस में शिकायत भी दर्ज करवाई है। भाजपा नेता और महिला के विवाद का एक VIDEO भी सामने आया है। महिला का कहना है कि पीएम मोदी को भी शिकायत की है। ख्याति चौहान के पति सेना में मेजर हैं। पूरी खबर यहां पढ़ें...
केमिकल तेरे सिर पर डाल दूंगा, BJP सांसद ने अफसर से की बदसलूकी
भाजपा सांसद प्रवेश वर्मा ने दिल्ली जल बोर्ड (DJB) के अफसर संजय शर्मा से उनके सिर पर केमिकल डालने की बात कही थी। छठ पूजा के लिए यमुना की सफाई के लिए पानी में केमिकल डाला जा रहा था। प्रवेश वर्मा ने इसे जहरीला केमिकल बताते हुए नाराजगी जताई थी। सांसद ने अफसर से बदतमीजी की तो पब्लिक ने उन्हें जवाब दिया था। पूरी खबर यहां पढ़ें...